Nia Ramadhani

Prianti Nur Ramadhani (lahèr tangghâl 16 Aprik 1990), sè èkennal kalabân Nia Ramadhani, èngghi panèka palakon Inḍonèsia.

 Karèr 
Salèrana ngawwâlè karèrna mènangka dhâddhi sorang penari sè ghi' kènè' sajjhek taon 1995. Namong, salèrana ngawwâlè karèrna è ḍunia akting sajjhek taon 2002. Ta' tobu amaèn è layar kaca, salèrana nerrosaghi kamampowan aktingna è filem layar lèbâr kalabân amaèn filem sè ajuḍul Suster Ngèsot. Salèrana molaè èkennal saamponna alakon dhâddhi orèng sè jahat sè anyama Siska è ḍâlem sinètron Bhabâng Mèra Bhâbâng Potè.

 Kaoḍi'ânna dhibi'èn 
Nia akabin nalèkana omorra sè ghi' ngoḍâ èngghi panèka aomor 20 taon kalabân pottrana Aburizal Bakrie, èngghi panèka Ardi Bakrie, sè tamaso' sorang komisaris otama sala sèttong stasiun tèlèvisi, èngghi panèka tvOne, è tangghâl 1 April 2010. È bulân Oktober taon 2010, salèrana resmi aghântè'è asmana dhâddhi Ramadhania Ardiansyah Bakrie. Ana' lu-ghâlluna lahèr è tangghâl 2 Junè 2012 tor èparèngè asma Mikhayla Zalindra Bakrie. È tangghâl 17 Nopèmber 2015, ana' sè nomer ḍuwâ' èlahèraghi tor èparèngè asma Mainaka Zanatti Bakrie. È tangghâl 10 Mèi 2017, salèrana ngalahèraghi ana' sè nomer tello', èngghi panèka Magika Zalardi Bakrie.

 Kontroversi 

 Kasusna ngangghuy narkotika 
È bulân Julè 2021, salèrana ètangkep sareng polisi sè pareppa'an abhâreng sareng sopirna è wilajâ Pondok Indah, Jakarta Lao' sareng bhârâng bhuktè narkotika samacem sabu sè berrâ'na 0,78 gram sè èkaollè ḍâri sopirna. Salèrana positif ngangghuy zat kasebbhut sè ètemmo kalabân ajhâlânè tes kemmè. Abhârengngè rajina Ardi Bakrie jhughân ngako jhâ' ngangghuy bhârâng kasebbhut karana stres è bâkto panḍemmè saamponna èkabhârè sareng Nia. Maskè ènga' panèka, salèrana saongghuna ampon ngangghuy sabu sajjhek salèrana dhâddhi artis, nomong kadhâng ambu ngangghuy.  Kalabân hasèl kaḍuwâna saamponna èparèksa, kaḍuwâna èteptepaghiè dhâddhi tersangka karana ampon alanggar Pasal 127 Undang-undang nomer 35 tain 2009 tentang Salana Ngangghuy Narkotika. Tello' oreng kasebbhut è hokom selama 12 bulân è Roma Sakè' Ketergantungan Obhât (RSKO) Cibubur, Jakarta Tèmor, namong ḍâlem persidangan è Pangadilân Aghâma Jakarta Pusat è tangghâl 12 Jânuwari 2022, tello' orèng kasebbhut kodhu maso' penjara selama sataon karana ngangghuy narkotika. Saamponna kasebbhut, lèbât usaha bhândhing, hokoman tello' orèng kasebbhut èobâ sareng Mahkamah Aghung, dhâddhi hokoman rehabilitasi selama 8 bulân è Lembaga Rehabilitasi Medis Fan Campus Cisarua, Bogor. Tello' orèng kasebbhut ènyata'aghi bisa kalowar è bulân Maret 2022.

 Sombher